





**POIM 2014-2020**

 **DIRECȚIA GENERALĂ ORGANISMUL INTERMEDIAR PENTRU TRANSPORT**

 **Semnare Contract de finanțare pentru proiectul**

 **„Implementare unei dane specializate într-o zonă cu adâncimi mari (Dana 80)”**

**MINISTERUL TRANSPORTURILOR,** în calitate de Organism Intermediar pentru Transport **și COMPANIA NAȚIONALĂ „ADMINISTRAȚIA PORTURILOR MARITIME” S.A. CONSTANȚA**, în calitate de Beneficiar al finanțării nerambursabile alocate în cadrul POIM 2014-2020, au încheiat, în data de 18 mai 2018, Contractul de Finanțare pentru proiectul **„Implementarea unei dane specializate într-o zonă cu adâncimi mari (Dana 80)”**.

Obiectul contractului de finanțare **„Implementarea unei dane specializate într-o zonă cu adâncimi mari (Dana 80)”**  este reprezentat de modernizarea danei nr. 80 din Portul Constanța, pentru a permite operarea navelor de mai mare capacitate, prin instalarea de noi echipamente pentru dana (amortizori, bolarzi etc.) și de extinderea infrastructurii feroviare până la parcul de silozuri, prin construcția unei linii noi de cale ferata in lungime de 4,114 m, având ca rezultat creșterea cantității de mărfuri transportate pe căi navigabile interioare, de la valoarea de referință 26,80mil.t/an, la valoarea de 32,20mil.t/an în anul 2023.

Valoarea totală a proiectului este de **21,756,397.39 lei** (fără TVA), din care valoarea totală eligibilă, finanțată prin Programul Operațional Infrastructură Mare 2014-2020, este de **19.025.969,52** **lei** (**75%** dinvaloarea totală eligibilă aprobată **însumând 14,269,477.17 lei este asigurată din Fondul de Coeziune**, iar restul de 25%, în valoare de **4.756.492,35 lei** va fi finanțată din bugetul beneficiarului).

Proiectul include activități în valoare totală eligibilă de **6.771.265,21 lei**, care intră sub incidența Schemei de ajutor de stat pentru realizarea de investiții în infrastructura portuară și în infrastructura locală intermodală / multimodală, aferentă Programului Operațional Infrastructură Mare (POIM 2014-2020), AP 1, OS 1.3 si AP 2, OS 2.4 aprobată prin OMT nr.1532/17.10.2017. Cheltuielile neeligibile aferente acestor activități în valoare totală de **971.748,21 lei,** la care se adaugă TVA în valoare totală de **170.577,30** **lei**, vor fi asigurate din surse proprii de către CN APM SA - Constanța.

Perioada de implementare a Proiectului este de 37 luni, respectiv între 01.06.2018 și 30.06.2021.

*Proiect cofinanțat din Fondul de Coeziune prin Programul Operațional Infrastructură Mare 2014-2020.*